ഗുരുവായൂര് ക്ഷേത്ര നടയില് മോഹന്ലാലിന്റെ കാര് കയറ്റി സുരക്ഷാ ജീവനക്കാരന് നോട്ടീസ് തൃശൂര്: ഗുരുവായൂര് ക്ഷേത്ര നടയില് മോഹന്ലാലിന്റെ കാര് കയറ്റിയ സംഭവത്തില് സെക്യൂരിറ്റി ജീവനക്കാര്ക്ക് കാരണം കാണിക്കല് നോട്ടീസ്. അഡ്മിനിസ്ട്രേറ്ററാണ് കാരണം കാണിക്കല് നോട്ടീസ് അയച്ചത്. ദര്ശനത്തിനെത്തിയ മോഹന്ലാലിന്റെ കാര് നടയ്ക്കു മുന്നിലേക്ക് കൊണ്ടുവരാന് ഗേറ്റ് തുറന്നു കൊടുത്തതിനാണ് ഇവര്ക്ക് നോട്ടീസ് അയച്ചത്. മൂന്ന് സുരക്ഷ ജീവനക്കാരെ ജോലിയില് നിന്ന് മാറ്റി നിര്ത്താനും അഡ്മിനിസ്ട്രേറ്റര് നിര്ദേശം നല്കി.എന്ത് കാരണത്താലാണ് മോഹന്ലാലിന്്റെ കാര് മാത്രം പ്രവേശിപ്പിച്ചതെന്ന് വ്യക്തമാക്കണം. മൂന്നു ഭരണ സമിതി അംഗങ്ങള് ഒപ്പം ഉള്ളതു കൊണ്ടാണ് ഗേറ്റ് തുറന്നു കൊടുത്തതെന്നാണ് ജീവനക്കാരുടെ വിശദീകരണം. വ്യവസായി രവി പിള്ളയുടെ മകന്റെ വിവാഹത്തില് പങ്കെടുക്കുന്നതിന്റെ ഭാഗമായാണ് മോഹന്ലാലും ഭാര്യ സുചിത്രയും ഗുരുവായൂര് ക്ഷേത്രത്തില് എത്തിയത്.രവി പിള്ളയുടെ മകന് ഗണേശിനും വധു അഞ്ജനയ്ക്കും വിവാഹാശംസകള് നല്കിയ താരം ഇവര്ക്കൊപ്പം നില്ക്കുന്ന ചിത്രവും സമൂഹമാധ്യമങ്ങളിലൂടെ പങ്കുവച്ചു. വിവാഹത്തില് പങ്കെടുക്കുന്നതിനായി ഗുരുവായൂരില് എത്തിയ മോഹന്ലാല് അതിരാവിലെ തന്നെ ക്ഷേത്രത്തിലെത്തി ദര്ശനം നടത്തിയിരുന്നു. The post ഗുരുവായൂര് ക്ഷേത്ര നടയില് മോഹന്ലാലിന്റെ കാര് കയറ്റി സുരക്ഷാ ജീവനക്കാരന് നോട്ടീസ് appeared first on Pravasishabdam.